คมนาคม ขอเงิน 3.4 แสนล้าน สร้างมอเตอร์เวย์ปรับสนามบิน
นายอาคม เติมพิทยาไพสิฐ รมว.คมนาคม เปิดเผยภายหลังเป็นประธานการประชุมจัดทำร่าง พ.ร.บ.งบประมาณรายจ่ายประจำปี 2561 ว่า กระทรวงคมนาคมได้เสนอของบประมาณรายจ่ายประจำปีงบประมาณ 2561 มูลค่า 345,588 ล้านบาท เพิ่มขึ้นอย่างมาก จากปีงบประมาณ 2560 ที่ได้รับจัดสรรงบประมาณ 198,769 ล้านบาท เนื่องจากได้ผูกพันงบประมาณก่อสร้างทางหลวงพิเศษระหว่างเมือง (มอเตอร์เวย์) ไว้ในปีงบประมาณ 2561 ด้วย,ทั้งนี้สำนักงบประมาณจะเป็นผู้พิจารณาความสำคัญของโครงการต่างๆ เพื่อจัดสรรงบประมาณให้เหมาะสม เบื้องต้นคาดว่ากระทรวงคมนาคมน่าจะได้รับการจัดสรรงบประมาณจริงราว 200,000 กว่าล้านบาท คาดว่าสำนักงบประมาณจะเสนอคณะรัฐมนตรี (ครม.) พิจารณาในสัปดาห์หน้า สำหรับการจัดทำงบประมาณของกระทรวงคมนาคมนั้น สอดคล้องกับยุทธศาสตร์ชาติ 20 ปี แผนพัฒนาเศรษฐกิจและสังคมแห่งชาติ และการพัฒนาเชื่อมโยงภูมิภาค รวมถึงการรองรับการพัฒนาระเบียงเศรษฐกิจภาคตะวันออก (อีอีซี) และการพัฒนาเขตเศรษฐกิจชายแดน รวมถึงการพัฒนาระบบราง,การพัฒนาศักยภาพของสนามบินในภูมิภาค เพื่อรองรับจำนวนนักท่องเที่ยวที่เพิ่มขึ้น,ผู้สื่อข่าวรายงานว่า กรมทางหลวง (ทล.) ได้ผูกผันงบประมาณก่อสร้างโครงการมอเตอร์เวย์ 2 เส้นทาง ได้แก่ เส้นทางบางปะอิน-นครราชสีมา และเส้นทางบางใหญ่-บ้านโป่ง-กาญจนบุรี ซึ่งแต่ละเส้นทางมีแผนการใช้จ่ายในงบประมาณปี 2561 วงเงิน 23,723 ล้านบาท.
นายอาคม เติมพิทยาไพสิฐ รมว.คมนาคม เปิดเผยภายหลังเป็นประธานการประชุมจัดทำร่าง พ.ร.บ.งบประมาณรายจ่ายประจำปี 2561 ว่า กระทรวงคมนาคมได้เสนอของบประมาณรายจ่ายประจำปีงบประมาณ 2561 มูลค่า 345,588 ล้านบาท
มอเตอร์เวย์,สนามบินสุวรรณภูมิ,กระทรวงคมนาคม,ทางหลวงพิเศษระหว่างเมือง,อาคม เติมพิทยาไพสิฐ